sagorsarker/bangla-wikipedia huggingface dataset:
স্কেচআপ

স্কেচআপ () একটি ত্রিমাত্রিক মডেলিং প্রোগ্রাম যা গুগল দ্বারা বাজারজাতকৃত। এটি তৈরী হয়েছে স্থাপত্যশিল্প, পুরকৌশল, যান্ত্রিক প্রকৌশলী, চলচ্চিত্র প্রস্তুতকারক, গেম ডেভেলপারদের জন্য। প্রোগ্রামটি সহজবোধ্য এবং গুগল আর্থ এর মডেল সম্পাদন করা যায়।
গুগলের ত্রিমাত্রিক ওয়্যারহাউস স্কেচআপ গ্রাহকদের/ব্যবহারকারীদের ত্রিমাত্রিক মডেল ডাউনলোড, অনুসন্ধান এবং সেখানে অবদান রাখার সুযোগ করে দেয়।
১৯৯৯ সালে ব্র্যাড শেল প্রতিষ্ঠিত @Last Software (বোল্ডার, কলোরাডো) দ্বারা স্কেচআপ সফটওয়্যার তৈরী করা হয়। স্কেচআপ আগস্ট, ২০০০ সালে ত্রিমাত্রিক বিষয়বস্তু নির্মাণের হাতিয়ার তৈরীর একটি সাধারণ উদ্দেশ্য নিয়ে আত্মপ্রকাশ করে। "প্রত্যেকের জন্য ৩ডি" এই স্লোগান নিয়ে এমন একটি সফটওয়্যার প্রোগ্রাম তৈরী করা হয় যা পেশাদার ব্যক্তিদের স্বাধীনভাবে ও পছন্দমত বিভিন্ন মডেল তৈরী করার সুযোগ দিবে, যা ব্যবহার করতে মজার এবং শিখতে সহজবোধ্য হবে। এবং ডিজাইনাররা সহজেই কিছু সম্পাদন করতে পারবে যা গতানুগতিক সফটওয়ারে সম্ভব হবেনা। এছাড়াও ব্যবহারকারী বান্ধব কিছু বাটন এর ব্যবহারকে আরও সহজে করা হবে। প্রোগ্রামটি এর প্রথম ট্রেডশোতে কমিউনিটি চয়েস অ্যাওয়ার্ড জয়ী হয়েছে ২০০০ সালে। এর সাফল্যের কারণ ছিল অন্যান্য ত্রিমাত্রিক সরঞ্জাম এর চেয়ে কম শিক্ষণ সময়ের জন্য। গুগল কর্তৃপক্ষ গুগল আর্থ এর জন্য @Last Software এর একটি প্লাগইন এর কাজ দেখে আকৃষ্ট হয় এবং ১৪ই মার্চ, ২০০৬ এ @Last Software অধিগত করে। ৯ই জানুয়ারী, ২০০৭, স্কেচআপ ৬ মুক্তি পায় নতুন সরঞ্জাম সহ যেমন লেআউট, কার্সরের অনুসরণ ক্ষমতা প্রভৃতি। ৯ই ফেব্রুয়ারি, ২০০৭, একটি রক্ষণাবেক্ষণ হালনাগাদ রিলিজ হয়। এটিতে বাগ সংশোধন করা হয়, কিন্তু কোন নতুন বৈশিষ্ট আনা হয়নি। ১৭ই নভেম্বর, ২০০৮, স্কেচআপ ৭ মুক্তি পায়। ব্যবহার উন্নত, স্কেচআপ গুগুলের ত্রিমাত্রিক ওয়্যারহাউস, লেআউট ২, উন্নত রুবি এপিআই যোগ করা হয়। উইন্ডোজ ২০০০ এর সমর্থন ক্ষমতা অপসারণ করা হয়। ১লা সেপ্টেম্বর, ২০১০, স্কেচআপ ৮ রিলিজ হয়। নতুন উন্নতি ও পরিবর্তনগুলো হল- গুগল ম্যাপস এর মাধ্যমে মডেলের পার্থিব অবস্থান নির্নয়, স্কেচআপে রঙিন ম্যাপ, ছবির ম্যাচিং এর উন্নতি, বিল্ডিং মেকার ইন্টিগ্রেশন, এবং দৃশ্যের থাম্বনেল। ম্যাক ওএস এক্স টাইগার সমর্থন এই সংস্করণে যুক্ত হয়েছিল।
স্কেচআপের একটি মার্কিন পেটেন্ট ৬.৬২৮.২৭৯ রয়েছে এর পুশ/পুল প্রযুক্তিবিদ্যার উপর। পেটেণ্ট নভেম্বর, ২০০০ এ কার্যকর করা হয়।
২৭শে এপ্রিল, ২০০৬ এ গুগল স্কেচআপকে স্বাধীনভাবে-ডাউনলোডযোগ্য সংস্করণ হিসেবে ঘোষণা করল। বিনামূল্যে সংস্করণে গুগল স্কেচআপ প্রো এর কিছু বৈশিষ্ট্য অনুপস্থিত ছিল। কিন্তু গুগল আর্থ এবং ত্রিমাত্রিক ওয়্যারহাউস এ কন্টেন্ট আপলোড করার ইন্টিগ্রেটেড সরঞ্জাম অন্তর্ভুক্ত ছিল।
কবীর চৌধুরী

কবীর চৌধুরী ছিলেন বাংলাদেশের একজন প্রথিতযশা শিক্ষাবিদ, প্রাবন্ধিক ও অনুবাদক। তিনি বাংলাদেশ সরকার কর্তৃক দেশের জাতীয় অধ্যাপক নির্বাচিত হয়েছিলেন। তিনি অধ্যাপক কবীর চৌধুরী নামে সমধিক পরিচিত; তার ডাকনাম মানিক। কবীর চৌধুরীর ছোট ভাই শহীদ বুদ্ধিজীবী অধ্যাপক মুনীর চৌধুরী। তিনি জীবন, শিল্প, সমাজ, সংস্কৃতি, রাজনীতি নানা বিষয় নিয়ে লিখতেন।
১৯৭১ তার এক ভাই কাইয়ুম চৌধুরী পাকিস্তানি মেজর ছিলেন,, পরবর্তীতে পাকিস্তানি নাগরিকত্ব গ্রহণ করেন
কবীর চৌধুরী ১৯২৩ সালের ৯ ফেব্রুয়ারি ব্রাক্ষণবাড়িয়ায় জন্মগ্রহণ করেন। তার পৈতৃক নিবাস নোয়াখালীর চাটখিল উপজেলার গোপাইরবাগ গ্রামের মুন্সী বাড়ি। পিতা খান বাহাদুর আবদুল হালিম চৌধুরী এবং মা আফিয়া বেগম। তার পুরো নাম আবুল কালাম মোহাম্মদ কবীর। কবীর চৌধুরীর পড়াশোনায় হাতেখড়ি হয় নিজ গৃহেই। পরিবারের সাহচর্যে তিনি প্রাথমিক পড়াশোনা শেষ করেন। ১৯৩৮ সালে তিনি ঢাকা কলেজিয়েট স্কুল থেকে ম্যাট্রিকে সপ্তম স্থান অধিকার করেন। ১৯৪০ সালে ঢাকা ইন্টামিডিয়েট কলেজ থেকে উচ্চ মাধ্যমিক পরীক্ষায় চতুর্থ স্থান অর্জন করেন। পরবর্তীতে ঢাকা বিশ্ববিদ্যালয়ের ইংরেজি বিভাগ থেকে অনার্সে ১৯৪৩ সালে প্রথম শ্রেণীতে প্রথম এবং একই বিশ্ববিদ্যালয় থেকে এম.এ শ্রেণীতে ১৯৪৪ সালে প্রথম শ্রেণীতে প্রথম হয়ে স্বর্ণপদক অর্জন করেন।
পরে ১৯৫৭-১৯৫৮ সালে ফুলব্রাইট বৃত্তিধারী হিসেবে আমেরিকার মিনেসোটা বিশ্ববিদ্যালয়ে মার্কিন সাহিত্য সম্পর্কে এবং ১৯৬৩-১৯৬৫ সালে সাদার্ন ক্যালিফোর্নিয়া বিশ্ববিদ্যালয় থেকে লোকপ্রশাসন সম্পর্কে উচ্চতর গবেষণা সম্পন্ন করেন।এছাড়া তিনি যুক্তরাষ্ট্রের ক্যালিফোর্নিয়া ও মিনেসোটা বিশ্ববিদ্যালয়ে অধ্যয়ন করে।
সরকারি চাকুরি দিয়ে কবীর চৌধুরী কর্মজীবন শুরু করেন। স্বেচ্ছায় সরকারি চাকরি থেকে অবসর নিয়ে ঢাকা বিশ্ববিদ্যালয়ে ইংরেজির অধ্যাপক হিসেবে যোগদান করেন৷ ১৯৯৮ সালে তিনি জাতীয় অধ্যাপক পদ লাভ করেন। এছাড়াও তিনি বাংলা একাডেমীর সভাপতির দায়িত্ব পালন করেছেন। তিনি বাংলাদেশ জাতীয় বিশ্ববিদ্যালয়ে ভিজিটিং প্রফেসর হিসেবে "কালচার স্টাডিজ" কোর্সে গ্রাজ্যুয়েট স্তরে শিক্ষা দান করেছেন৷ চাকরি ও অধ্যাপনা করে তার কর্মজীবন সমাপ্ত্ হয়।
শিশু সাহিত্যে অবদানের জন্য তার অর্থায়নে কবীর চৌধুরী শিশু সাহিত্য পুরস্কার নামে বাংলা একাডেমি একটি পুরস্কার প্রদান করে।
কবীর চৌধুরী ১৯৪৫ সালের জুন মাসে মেহের কবিরের সাথে বিবাহবন্ধনে আবদ্ধ হন। মেহের কবীর ঢাকা বিশ্ববিদ্যালয়ের রসায়ন বিভাগের অধ্যাপক ছিলেন।
কবীর চৌধুরী ১৩ ডিসেম্বর ২০১১ নয়াপল্টন ঢাকায় নিজ বাসভবনে ৮৯ বছর বয়সে মৃত্যু বরণ করেন।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১০০ মিটার

২০০৮ অলিম্পিক গেমসে মহিলাদের ১০০মিটার সবেগে দৌড়ানোর প্রতিযোগিতা আগস্টের ১৬ ও ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে।
২০০৮ অলিম্পিকে যোগ্যতানির্ণয়ের মাপকাঠি ছিল ১১.৩২ সেকেন্ড (এ মান) এবং ১১.৪২ সেকেন্ড (বি মান)।
এই প্রতিযোগিতায় জামাইকার প্রতিযোগিনীরা সম্পূর্ণ আধিপত্য বিস্তার করে রেখেছিলেন। শেলি-অ্যান ফ্রেজার স্বর্ণপদক জেতেন এবং শ্যারন সিম্পসন ও ক্যারন স্টুয়ার্ট রৌপ্য পদক জেতেন। যেহেতু, সিম্পসন ও স্টুয়ার্ট দুজনেই একই সময় ১০.৯৮ সেকেন্ডে প্রতিযোগিতা শেষ করেন, তাই দুটি রৌপ্য পদক দেওয়া হয়; ফলে সরকারিভাবে, কোনো ব্রোঞ্জ পদক দেওয়া হয় নি।
ফাইনালে পিস্তল ছোঁড়ার মুহূর্তে আমেরিকান দৌড়বীর টোরি এডওয়ার্ডস নড়ে ওঠেন, এবং সম্ভবতঃ মনে করেছিলেন আবার প্রতিযোগিতা শুরু হবে; কিন্তু, তা না হওয়ায় তিনি সবশেষে প্রতিযোগিতা শেষ করেন। প্রতিযোগিতার শেষে, যুক্তরাষ্ট্র দলের পক্ষ থেকে এডওয়ার্ডসের ভুল শুরুর কারণ দেখিয়ে পুনর্বার দৌড়ের অনুরোধ করা হয়, কিন্তু তা খারিজ হয়ে যায় ও ফলাফল একই থাকে। এডওয়ার্ডসের বিবৃতি সত্বেও, প্রকৃতপক্ষে তার প্রতিক্রিয়ার সময় ০.১৭৯ সেকেন্ড দ্রুততম না হলেও আটজন প্রতিযোগিনীর মধ্যে ধীরতমও ছিল না। হয়ত, তিনি যখন নড়ে ওঠেন তখন তিনি পায়ের কাছের ব্লকগুলিতে যথেষ্ট পরিমাণ চাপ দেননি যাতে অ্যালার্ম বেজে ওঠে, বা হয়তো, তার শরীরের উপরের অংশই শুধু নড়ে ওঠে; পা ছিল স্থির।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল বা রাউন্ড ২ অনুষ্ঠিত হয়।
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) একজনকে নিয়ে সেমিফাইনাল অনুষ্ঠিত হয়।
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।
সোনিয়া উইলিয়ামস

সোনিয়া অলিভিয়া উইলিয়ামস (জন্ম ২৮শে মে, ১৯৭৯) একজন মহিলা স্প্রিন্টার যিনি আন্তর্জাতিক ক্ষেত্রে অ্যান্টিগুয়া ও বার্বুডার প্রতিনিধিত্ব করেন।
উইলিয়ামস বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন। তিনি ১০০মিটার দৌড়বাজীতে অংশ নিয়ে প্রথম রাউন্ডে ষষ্ঠ স্থান অধিকার করেন; তাই আর এগোতে পারেননি। তার দৌড়াতে সময় লাগে ১২.০৪সেকেন্ড।
জেমস ইয়াং সিম্পসন

স্যার জেমস ইয়াং সিম্পসন () ছিলেন একজন স্কটিশ ডাক্তার এবং চিকিৎসাশাস্ত্র ইতিহাসের একজন গুরুত্বপূর্ণ ব্যক্তিত্ব। সিম্পসন ক্লোরোফর্মের অনুভূতিনাশক বৈশিষ্ট্যাবলী আবিষ্কৃত এবং এটি সাধারণ চিকিৎসাবিদ্যা বিষয়কে ব্যবহারের জন্য সফলভাবে প্রবর্তন করেছেন।
জেমস সিম্পসন বার্থগেট, পশ্চিম লোথিয়ানে জন্ম গ্রহণ করেন। তিনি ছিলেন সাত ভাই-বোনদের (টমাস, জন, আলেকজান্ডার, ডেভিড, জর্জ এবং বোন মেরি) মধ্যে বড়। তার মাতা "মেরি জারভি" এবং পিতা "ডেভিড সিম্পসন", বার্থগেটের একজন রুটিওয়ালা। জেমস স্থানীয় স্কুলে তার প্রাথমিক শিক্ষা গ্রহণ করেন, কিন্তু তার সুস্পষ্ট ক্ষমতা দেখে তার পিতা এবং ভাই (তার মা মারা যান যখন তিনি ৯ বছর বয়সের) একসাথে মিলে তার কলেজ বেতন দেন এবং ১৪ বছর বয়স তিনি এডিনবরা বিশ্ববিদ্যালয় প্রবেশ করেন । ১৮৩২ সালে স্নাতক ডিগ্রী লাভের আগেই, তিনি ১৮৩০ সালে বিশ্ববিদ্যালয় থেকে যোগ্যতাপত্র প্রাপ্ত হন। তিনি এডিনবরা বিশ্ববিদ্যালয়ে ধাত্রীবিদ্যার অধ্যাপক এবং কুইন ভিক্টোরিয়াতে চিকিৎসক হিসেবে নিযুক্ত ছিল।
তিনি ১৮৭০ সালে মৃত্যুবরণ করেন।
পাইলগাঁও জমিদারবাড়ী

পাইলগাঁও জমিদারবাড়ী বাংলাদেশের সুনামগঞ্জ জেলার জগন্নাথপুর উপজেলার প্রাচীন পুরাকীর্তির অন্যতম নিদর্শন। প্রায় সাড়ে ৫ একর ভূমির ওপর প্রতিষ্ঠিত তিন শত বছরেরও বেশি পুরানো এ জমিদার বাড়িটি এ অঞ্চলের ইতিহাস-ঐতিহ্যের নিদর্শন। এ জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন প্রখ্যাত শিক্ষাবিদ ও রাজনীতিবিদ। তিনি ছিলেন সিলেট বিভাগের কংগ্রেস সভাপতি এবং আসাম আইন পরিষদের সদস্য
সিলেট বিভাগের সুনামগঞ্জ জেলার জগন্নাথপুর উপজেলার অধীনে ৯ নং পাইলগাঁও ইউনিয়নের পাইলগাঁও গ্রামে ঐতিহ্যবাহী এই জমিদার বাড়ির অবস্থান। । জমিদার বাড়ির দক্ষিণ দিকে সিলেটের ঐতিহ্যবাহী কুশিয়ারা নদী বহমান।
প্রখ্যাত ঐতিহাসিক অচ্যূতচরণ চৌধুরী পাইলগাঁও জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইলগাঁঁও এ বহু পূর্বকালে পাল বংশীয় লোক বসবাস করত। এ গোষ্টিয় পদ্মলোচন নামক ব্যক্তির এক কন্যার নাম ছিল রোহিণী। কোন এক কারণে রাঢ় দেশের মঙ্গলকোট হতে আগত গৌতম গোত্রীয় কানাইলাল ধর রোহিণীকে বিবাহ করত গৃহ-জামাতা হয়ে এখানেই বসবাস শুরু করেন। কানাইলাল ধরের আট পুরুষ পরে বালক দাস নামের এক ব্যক্তির উদ্ভব হয়। এ বালক দাস থেকে এ বংশ বিস্তৃত হয়। বালক দাসের কয়েক পুরুষ পর উমানন্দ ধর ওরফে বিনোদ রায় দিল্লীর মোহাম্মদ শাহ বাদশা কর্তৃক চৌধুরী সনদ প্রাপ্ত হন। বিনোদ রায়ের মাধব রাম ও শ্রীরাম নামে দুই পুত্রের জন্ম হয়। তার মধ্যে মাধব রাম জনহিতকর কর্ম পালনে নিজ গ্রাম পাইলগাঁঁও এ বিরাট দীঘি *সুনাম অর্জন করেন। তার দেয়া উক্ত দীঘি আজও ঐ অঞ্চলে মাধব রামের তালাব হিসেবে পরিচিত হচ্ছে। মাধব রামের দুই পুত্র মদনরাম ও মোহনরাম। উক্ত মোহনরামের ঘরে দুর্লভরাম, রামজীবন, হুলাসরাম ও যোগজীবন নামে চার পুত্রে জন্ম হয়। এই চার ভাই দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে। এদের মধ্যে হুলাসরাম বানিয়াচং রাজ্যের দেওয়ানি কার্যালয়ে উঁচ্চ পদের কর্মচারী নিযুক্ত হন। হুলাসরাম চৌধুরী বানিয়াচং রাজ্যের রাজা দেওয়ান উমেদ রজার অনুগ্রহে আতুয়াজান পরগণায় কতেক ভূমী দান প্রাপ্ত হন। হুলাসরামের প্রাপ্ত ভূমীর কিছু কিছু চাষগুয্য ও কিছু ভুমী চাষঅযুগ্য ছিল। পরবর্তিতে হুলাসরাম চাষঅযুগ্য ভূমীগুলোকে চাষযুগ্য করে তুললে এগুলোই এক বিরাট জমিদারীতে পরিণত হয়ে উঠে। হুলাস রামের ভাতুষ্পুত্র বিজয়নারায়ণের একমাত্র পুত্র ব্রজনাথ চৌধুরী জমিদারি বর্ধিত করে এক প্রভাবশালী জমিদারে পরিণত হন। ব্রজনাথ চৌধুরীর দুই পুত্র রসময় ও সুখময় চৌধুরী। রসময় চৌধুরীর পুত্র ব্রজেন্দ্র নারায়নই ছিলেন এ বংশের শেষ জমিদার।
রশীদ করীম

রশীদ করীম (১৪ আগস্ট ১৯২৫ — ২৬ নভেম্বর ২০১১) বাংলাদেশের প্রথিতযশা ঔপন্যাসিক। তার প্রথম উপন্যাস "উত্তম পুরুষ"। তার অন্যান্য উল্লেখযোগ্য উপন্যাস হলো: "প্রসন্ন পাষাণ", "আমার যত গ্লানি", "প্রেম একটি লাল গোলাপ, মায়ের কাছে যাচ্ছি" ইত্যাদি।
স্ত্রী-পুরুষের সম্পর্কের মধ্যে যে জটিলতা, যে রহস্য, যে সূক্ষ্মতা— সেদিকই তার মনোযোগ ছিল বেশি। এই বিষয়টিকেই তিনি তার সব উপন্যাসে সবচেয়ে আকর্ষণীয় বিষয় করেছেন। এটা তার বিশেষ এলাকা। এ বিষয়ে তার এক বিশেষ ও প্রখর অন্তর্দৃষ্টি ছিল। তার উপন্যাসে সামাজিক প্রেক্ষাপট ছাড়িয়ে ব্যক্তিই প্রধান হয়ে ওঠে, মানুষই তার প্রিয় অধীত বিষয়। বিশেষ করে নারী চরিত্র চিত্রণে তিনি গভীর অন্তর্দৃষ্টির পরিচয় দেন।
ঔপন্যাসিক রশীদ করীম সম্পর্কে গবেষক মাওলা প্রিন্সের অভিমত, 'সাতচল্লিশোত্তর বাংলাদেশের উপন্যাসশিল্পের টেকসই পথ-নির্মিতির প্রাজ্ঞপুরুষ ও সফল সারথি ঔপন্যাসিক রশীদ করীম। শক্তিশালী এই ঔপন্যাসিকের রূপায়িত জীবনবোধ ও শিল্পচৈতন্যে ব্যক্তি যেমন খুঁজে পায় তার আত্মপরিচয়কে, তেমনি আত্ম-অস্তিত্বের স্বরূপোন্মোচনে সে পৌঁছে যায় একটি জাতির প্রোথিত শিকড়মূলে। তার নির্মোহ, নিরাসক্ত ও পাশ্চাত্যসাহিত্য অনুগামী বিজ্ঞানমনস্ক দৃষ্টিভঙ্গি এদেশীয় উপন্যাসশিল্পে ষাটের দশকে উদ্বোধন কিংবা সংযোজন করেছিলো যে নূতনমাত্রা, বোধকরি সেখান থেকেই সূচিত হয় বাংলাদেশের উপন্যাসশিল্পের পরিপুষ্টির জয়যাত্রা।মাওলা প্রিন্স উল্লেখ করেন, 'প্রকরণশৈলী কিংবা আঙ্গিক নিরীক্ষায় রশীদ করীম প্রথমাবধি সচেতন-শিল্পী। পাশ্চাত্য শিক্ষার সংস্পর্শে এসে বাঙালি মুসলিম মধ্যবিত্তের বাহ্যিক ও আত্মিক সমুন্নতির সঙ্গে সঙ্গে নাগরিক মনোভঙ্গির যে ক্রমবিকাশ, এবং তা থেকে উদ্ভূত যে জটিলতা বা নিঃসঙ্গতা— রশীদ করীমের উপন্যাসে আঙ্গিক গঠনে তা দৃঢ়ভাবে যূথবদ্ধ (compactness)। জীবনরূপ ও জীবনবোধের সঙ্গে শিল্পচৈতন্য ও প্রকরণশৈলীর সুসমন্বয়ে রশীদ করীমের উপন্যাস তাই ক্ল্যাসিক মর্যাদায় অভিষিক্ত। যা বাংলাদেশের উপন্যাসশিল্পকে করে ঋদ্ধ— সমকালীন ঔপন্যাসিকদের থেকে রশীদ করীমকে করে তুলেছে স্বতন্ত্র— সেইসঙ্গে উত্তরসূরিদের করেছে পরিমিতি বোধসম্পন্ন।'
১। উত্তম পুরুষ (১৯৬১)
২। প্রসন্ন পাষাণ (১৯৬৩)
৩। আমার যত গ্লানি (১৯৭৩)
৪। প্রেম একটি লাল গোলাপ (১৯৭৮)
৫। সাধারণ লোকের কাহিনী (১৯৮১)
৬। একালের রূপকথা (১৯৮১)
৭। শ্যামা (১৯৮৪)
৮। বড়ই নিঃসঙ্গ (১৯৮৫)
৯। মায়ের কাছে যাচ্ছি (১৯৮৯)
১০। চিনি না (১৯৯০)
১১। পদতলে রক্ত (১৯৯০), এবং
১২। লাঞ্চ বক্স (১৯৯৩)
১। প্রথম প্রেম (১৯৮৪)
১। আর এক দৃষ্টিকোণ (১৯৮৯)
২। অতীত হয় নূতন পুনরায় (১৯৯২), এবং
৩। মনের গহনে তোমার মুরতিখানি (১৯৯২)
১। জীবন মরণ (১৯৯৯)
বেলুন

বেলুন () হচ্ছে গ্যাস যেমন হিলিয়াম, হাইড্রোজেন, নাইট্রাস অক্সাইড অথবা বাতাস ভর্তি একটি ব্যাগ বা থলে। আধুনিক বেলুন যদিও রাবার, ল্যাটেক্স, পলিক্লোরোফেরেন, নাইলন দিয়ে তৈরি হয়, তবে পূর্বে বেলুন তৈরি হতো পশু যেমন শুকরের মূত্রথলী থেকে। বহুকাল ধরে বেলুনকে মানুষ তার আকাশযান হিসেবে ব্যবহার করছে। আধুনিক যুগে বেলুনে আকাশ ভ্রমণ একপ্রকার প্রমোদভ্রমণ হিসেবে উপভোগ্য। তবে বিভিন্ন গবেষণা, জরিপ কিংবা সহজসাধ্য আকাশ ভ্রমণে বেলুনযান গুরুত্বের সাথেই ব্যবহৃত হয়।
১৮২৪ সালে মাইকেল ফ্যারাডে বিভিন্ন গ্যাস নিয়ে পরীক্ষা করার সময় রাবার বেলুন আবিষ্কার করেন । ল্যাবরেটরীতে ব্যবহারের জন্য তিনি এগুলো আবিষ্কার করেছিলেন ।
শিশুরা খেলনা হিসেবে যে বেলুন ব্যবহার করে থাকে, তা সাধারণত ল্যাটেক্সের তৈরি হয়। সাধারণত মুখ দিয়ে জোরে ফু দিয়ে ফুলিয়ে এজাতীয় বেলুন ব্যবহৃত হয়। তবে ভিতরে কার্বন ডাইঅক্সাইড ব্যবহৃত হয় বলে বেলুন, বাতাসের তুলনায় ভারি হয়ে যায় এবং বাতাসে ভাসতে পারে না। রঙ-বেরঙের বেলুন দিয়ে জন্মদিনের উৎসবে ঘর সাজানোর রেওয়াজ বিশ্বের বিভিন্ন দেশে দেখা যায়।
সাধারণ বেলুনে হাইড্রোজেন গ্যাস ভরা হলে তা বাতাসে ভাসে। তখন বেলুনের মুখ সুতায় বেঁধে সে সুতা হাতে ধরে রাখতে হয়। হাইড্রোজেন গ্যাস বাতাসের চেয়ে হালকা বিধায় এরকম বেলুন বাতাসে ভাসে। শান্তির প্রতীক কবুতর উড়িয়ে যেমন অনেক অনুষ্ঠানের সূচনা করা হয় তেমনি একগুচ্ছ গ্যাস বেলুন অবমুক্ত করে অনুষ্ঠান উদ্বোধনের রেওয়াজ চালু হয়েছে। গ্যাস বেলুন ছেড়ে দিলে ভাসতে ভাসতে তা ক্রমশ: আকশে উঠে যায়। তবে সুতায় মুখ বাঁধা হলেও গ্যাস ‘লিক’ হয়ে যেতে থাকে এবং একসময় বেলুন নিচে নামতে শুরু করে।
বেলুন যখন যান হিসেবে ব্যবহৃত হয়, তখন তার আকৃতি হয় যথেষ্ট বড় এবং তা ভর্তি করা হয় সাধারণ বাতাসের থেকে হালকা কোনো গ্যাস দিয়ে —সাধারণত হিলিয়াম দিয়ে। বেলুনের নিচের দিকে একটা বাঁশ কিংবা বেতের ঝুড়ি রশি দিয়ে লাগানো থাকে। বেলুনকে গ্যাস পুরে ফুলিয়ে নিলে তা উর্ধ্বমুখী হয়, তখন তার নিচে ঝুড়িটা ঝুলে থাকে এবং মানুষ বা বেলুন যাত্রী এই ঝুড়িতে অবস্থান করেন। অতীতে বেলুনের উচ্চতা নিয়ন্ত্রণের জন্য ঝুড়িতে রাখা হতো বালির বস্তা। পরবর্তিতে বেলুনের উপরিভাগে আলগা পরিচলনক্ষম পর্দা লাগানোর মাধ্যমে বেলুনের ভিতরকার বাতাস প্রয়োজনমতো বের করে দেয়া ও ধরে রাখার ব্যবস্থা করার মাধ্যমে বেলুনের নিয়ন্ত্রণকে সহজ করা হয়।
ছিটমহল ও এক্সক্লেভ

ছিটমহল বা এনক্লেভ হলো একটি অঞ্চল যা সম্পূর্ণভাবে অন্য রাষ্ট্র বা সত্ত্বা দ্বারা আবদ্ধ। আঞ্চলিক পানির মধ্যেও ছিটমহল থাকতে পারে। "ছিটমহল" শব্দটি কখনো কখনো অন্য রাষ্ট্র দ্বারা কেবল আংশিকভাবে আবদ্ধ অঞ্চলকে বোঝানোর জন্য ব্যবহৃত হয়। সম্পূর্ণভাবে ছিটমহলিকৃত সার্বভৌম রাষ্ট্র ভ্যাটিকান সিটি ও সান মারিনো, ইতালি দ্বারা ছিটমহলিকৃত, এবং লেসোথো, দক্ষিণ আফ্রিকা দ্বারা ছিটমহলিকৃত।
এক্সক্লেভ হলো একটি রাষ্ট্র বা অঞ্চলের একটি অংশ যা চারিদিকের বিদেশি অঞ্চলের দ্বারা মূল অংশ থেকে ভৌগলিকভাবে বিচ্ছিন্ন। অনেক এক্সক্লেভ আবার ছিটমহলও হতে পারে, কিন্তু সবক্ষেত্রে নয়। একটি এক্সক্লেভ একের অধিক রাষ্ট্র দ্বারা আবদ্ধ হতে পারে। আজারবাইজানি এক্সক্লেভ নাখচিভান একটি এক্সক্লেভের উদাহরণ যা এক ছিটমহল নয়, কারণ এটি আর্মেনিয়া, তুরস্ক, ও ইরানের সঙ্গে সীমানা রচনা করে।
আধা-ছিটমহল ও আধা-এক্সক্লেভ হলো এমন অঞ্চল, যার কাছে এক অনাবদ্ধ সমুদ্র সীমান্ত (যা আন্তর্জাতিক পানির সঙ্গে সংলগ্ন) না থাকলে এক ছিটমহল বা এক্সক্লেভে পরিণত হতো। ছিটমহল ও আধা-ছিটমহল স্বাধীন রাষ্ট্র হিসেবে বিদ্যমান হতে পারে (মোনাকো, গাম্বিয়া, ও ব্রুনাই হলো আধা-ছিটমহল), কিন্তু এক্সক্লেভ ও আধা-এক্সক্লেভ সর্বদাই এক সার্বভৌম রাষ্ট্রের অংশ (যেমন কালিনিনগ্রাদ, রাশিয়ার একটি আধা-এক্সক্লেভ)।
বিভিন্ন ঐতিহাসিক, রাজনৈতিক, ও ভৌগোলিক কারণের জন্য ছিটমহল বিদ্যমান। যেমন, ইউরোপের সামন্ততন্ত্রে কোনো ভূসম্পত্তির মালিকানাকে ক্রয়-বিক্রয় বা বংশপরম্পরার মাধ্যমে কখনো স্থানান্তিত বা বিভাজিত করা হত, এবং এরকম ভূসম্পত্তি অন্যান্য ভূসম্পত্তির দ্বারা আবদ্ধ থাকত বা আবদ্ধ হয়ে যেত। বিশেষত, পবিত্র রোমান সাম্রাজ্যের ক্ষেত্রে এই সমস্যা উনবিংশ শতাব্দী পর্যন্ত টিকে ছিল, এবং এই ভূসম্পত্তিগুলি সার্বভৌম রাষ্ট্রের বিভিন্ন বৈশিষ্ট্যের বহিঃপ্রকাশ ঘটাত। ১৮৬৬ সালের আগে একা প্রুশিয়ারই ২৭০-এর বেশি বিচ্ছিন্ন অংশ ছিল।
অন্য দেশের ছিটমহলে বাস করতে গেলে অনেকক্ষেত্রেই সমস্যা দেখা দেয়, যেমন উত্তরণ অধিকার, মাল আমদানি, মুদ্রা, বিভিন্ন পরিষেবা, ইত্যাদি। সুতরাং, সময়ের সঙ্গে ছিটমহলদের অবসান ঘটানো হয়। যেমন: ১ আগস্ট ২০১৫-এ বাংলাদেশ ও ভারত সরকারের মধ্যে স্থল সীমানা চুক্তির ফলে তৎকালীন জাতীয়-স্তরের ছিটমহলের দুই-তৃতীয়াংশের অবসান ঘটানো হয়েছিল এবং ১৬২টি প্রথম-ক্রমের ছিটমহল (৫১টি বাংলাদেশী ও ১১১টি ভারতীয়) দেশদুটির মধ্যে স্থানান্তরিত হয়েছিল। এই স্থানান্তরের ফলে অপর দুই ডজন দ্বিতীয়-ক্রমের ছিটমহল এবং একটি তৃতীয়-ক্রমের ছিটমহলের কার্যত অবসান ঘটেছিল এবং মোট ১৯৭টি বাংলাদেশ-ভারত ছিটমহলের স্থানান্তরিত হয়েছিল। ঐ ছিটমহলের বাসিন্দাগণ দাবি করেছিলেন যে তাঁরা কার্যত রাষ্ট্রহীন হয়ে পড়েছিলেন। কেবলমাত্র বাংলাদেশের দহগ্রাম ইউনিয়ন ছিটমহল অবস্থায় রয়ে গিয়েছে।
বার্লে শহরের ক্ষেত্রে নেদারল্যান্ডস ও বেলজিয়াম ছিটমহল ব্যবস্থা বহাল রাখার সিদ্ধান্ত রেখেছিল। যেহেতু নেদারল্যান্ডস ও বেলজিয়াম উভয়ই ইউরোপীয় ইউনিয়ন ও শেঙ্গেন অঞ্চলের সদস্য, সেহেতু দেশদুটির মধ্যে প্রায় বিনা বাধায় ব্যক্তি, মাল, ও পরিষেবা স্থানান্তর সম্ভব।
সেত

সেত () (বিকল্প বানান সেথ, সেতেশ, সুতেখ, সেতেখ অথবা সুতি) প্রাচীন মিশরীয় ধর্ম বিশ্বাসে তিনি ছিল মরুভূমি, ঝড় ও বিদেশীদের দেবতা। পরবর্তী পুরাণে তিনি ছিল অন্ধকার এবং বিশৃঙ্খলারও দেবতা। প্রাচীন গ্রিসে তার নাম দেয়া হয়েছিল Σήθ (সেত)।
সেত নামের অর্থ অজানা, কিন্তু ঐতিহাসিক কালে কয়েকটি ছদ্ম-ব্যুৎপত্তি কথা জানা যায়, যারা ইঙ্গিত করে প্রাচীন মিশরীয়রা এই নামটির সাথে তিনটা ভিন্ন অর্থ সম্পৃক্ত করত: দ্বিধার প্রনোদনা দানকারী, পরিত্যাগকারী এবং মাতাল। মিশরীয় চিত্রলিপির উপর ভিত্তি করে থেকে তার নামের উচ্চারণ ধ্বনি পুনঃনির্মিত হয়েছে () হিসেবে এবং কপটিক ভাষায় লিখিত বিভিন্ন দলিল দস্তাবেজে তার উল্লেখ দেখা যায় "Sēt"।
চিত্রকলায় সেতকে অধিকাংশক্ষেত্রেই একটা কাল্পনিক প্রাণী হিসেবে চিত্রত করা হয় যার নাম মিশরতাত্ত্বিকগণ দিয়েছেন "সেত জন্তু" বা "টাইফনিয় জন্তু"। এই টাইফনের বাঁকান নাক, চারকোনা কান, লেজের প্রান্ত দ্বি-খণ্ডিত এবং কুকুর সদৃশ দেহ; কখনো কখনো সেতকে মানব দেহ এবং সেত জন্তুর মত মাথার অধিকারী হিসেবেও চিত্রিত করা হয়। জানা কোন প্রাণীর সাথেই এই জন্তুর সদৃশ্যতা নেই, কিন্তু aardavak, গাধা, শিয়াল অথবা ফেনেক শৃগালের শংকর ভাবা যেতে পারে। বড় আকারের সমতল শীর্ষ বিশিষ্ট শিংগুলো দেখে জিরাফের সাথে সাদৃশ্য প্রস্তাব করেন কোন কোন Egyptologists । তবে, প্রাচীন মিশরীয়রা জিরাফ এবং সেত জন্তুর মধ্যে পার্থক্য বেশ যত্নের সাথেই ফুটিয়ে তুলত। পরবর্তীকালে সেতকে চিত্রিত করা হত গাধা অথবা গাধার মাথা বিশিষ্ট মানবদেহ এঁকে।
সেট হল পৃথিবীর দেবতা গেবের , এবং আকাশের দেবী নুট পুত্র ; তার ভাইবোনের নাম ওসিরিস, আইসিস এবং নেফথিস । তিনি নেফথিসকে বিয়ে করেন এবং আনুবিসের জন্ম দেন। কিছু বিবরণে, তার বিদেশী দেবী আনাত এবং আস্তার্তের সাথে সম্পর্ক ছিল। এই সম্পর্কগুলি থেকে মাগা নামক কুমির দেবতার জন্ম হয় বলে জানা যায়।
মুক্তাঝুরি

এটি সাধারণত রাস্তার ধারে, অব্যবহার্য জমিতে, দেওয়ালের ফাটলে ইত্যাদি জায়গায় জন্মায়। তাছাড়াও নদীর পাড়ে, জঙ্গলের ধারে পাথুরে পাহাড়ি এলাকায় ইত্যাদি জায়গাতেও জন্মায়। এটি সাধারণত ছায়াময় ও স্যাঁতসেঁতে জায়গা পছন্দ করে। সমূদ্রপৃষ্ঠ থেকে ১৩৫০ মিটার উচ্চতা পর্যন্ত এই উদ্ভিদটি জন্মায়।
ভারত, দক্ষিণ পূর্ব এশিয়া, ইয়েমেন, ওসিয়ানিয়া, নাইজেরিয়া, নিরক্ষীয় আফ্রিকার অংশগুলিতে, ভারত মহাসাগরীয় দ্বীপগুলিতে ইত্যাদি নিরক্ষীয় অঞ্চলে এটি ব্যাপকভাবে বিস্তৃত।
বাসক

বাসক একটি ভারত উপমহাদেশীয় ভেষজ উদ্ভিদ। এ উদ্ভিদটির বৈজ্ঞানিক নাম "Justicia adhatoda"। ভারত উপমহাদেশের প্রায় সর্বত্র এটি জন্মে। হিন্দীতে এক বলা হয় ‘আডুসা’, ‘বানসা’ অথবা ‘ভাসিকা’। তবে সংস্কৃত নামের ভিত্তিতে এটির ব্যবসায়িক নাম “বাসক”। আর্দ্র, সমতলভূমিতে এটি বেশি জন্মে। লোকালয়ের কাছেই জন্মে বেশি।
হালকা হলুদে রংয়ের ডালপালাযুক্ত গাছ, ঋতুভেদে সর্ব্বদাই প্রায় সবুজ থাকে। ক্ষোপ জাতীয় বাসক গাছ প্রায় ৫/৬ ফুট উঁচু হয়। আষাঢ় শ্রাবণে সাদা ফুল হয়।
বল্লমাকারের পাতা বেশ বড়। ফুল ঘন, ছোট স্পাইকের ওপর ফোটে। স্পাইকের বৃন্ত পাতার চেয়ে ছোট। স্পাইকের ওপর পাতার আকারে উপপত্র থাকে যার গায়ে ঘন এবং মোটা শিরা থাকে। ফুলের দল (কোরোল্লা বা পত্রমূলাবর্ত) সাদা বর্ণ। তার ওপর বেগুনী দাগ থাকে। ফল সুপারি আকৃতির, বীজে ভর্তি।
তাজা অথবা শুকনো পাতা ওষুধের কাজে লাগে। বাসকের পাতায় "ভার্সিনিন" নামের ক্ষারীয় পদার্থ এবং তেল থাকে। শ্বাসনালীর লালাগ্রন্থিকে সক্রিয় করে বলে বাসক শ্লেষ্মানাশক হিসেবে প্রসিদ্ধ। বাসক পাতার নির্যাস, রস বা সিরাপ শ্লেষ্মা তরল করে নির্গমে সুবিধা করে দেয় বলে সর্দি, কাশি এবং শ্বাসনালীর প্রদাহমূলক ব্যাধিতে বিশেষ উপকারী। তবে অধিক মাত্রায় খেলে বমি হয়, অন্তত: বমির ভাব বা নসিয়া হয়, অস্বস্তি হয়। পানির জীবাণু মুক্ত করতে, হাত-পা ফুলে গেলে, চামড়ার রং উজ্জ্বল করতে এ গাছের উপকারিতা অনেক।
দেশজ চিকিৎসায় কাশি ছাড়াও বিভিন্ন রোগে এর ব্যবহার রয়েছে। অম্লপিত্ত, কৃমি, রক্তশ্রুতি, শ্বাসকষ্ট, গাত্র দুর্গন্ধ, খোস-পাঁচড়া, অর্শ, বসন্ত, টিউমার এবং জীবাণুনাশে এমনকি গায়ের রং ফর্সাকরণেও বাসক পাতার ব্যবহারের উল্লেখ রয়েছে। বৈজ্ঞানিক পরীক্ষায় বাসকের ভেষজ গুণাবলি প্রমাণিত হয়েছে।
বাসকের পাতা সবুজ খাদ্য হিসেবে ব্যবহৃত হয় এবং পাতা থেকে হলদে রং পাওয়া যায়। বাসক পাতায় এমন কিছু ক্ষারীয় পদার্থ আছে যায় ফলে ছত্রাক জন্মায় না এবং পোকামাকড় ধরে না বলে ফল প্যাকিং এবং সংরক্ষণ করার কাজে ব্যবহৃত হয়। পাতায় কিছু দুর্গন্ধ আছে বলে পশুরা মুখ দেয় না। সেই কারণে চাষ আবাদের জন্য জমি উদ্ধারের কাজে বাসকের পাতা বিশেষ উপকারী।
ছাতিম

ছাতিম গাছ ( অথবা devil's tree) “অ্যাপোসাইনেসি” বর্গের অন্তর্ভুক্ত একটি উদ্ভিদ যার বৈজ্ঞানিক নাম "Alstonia scholaris", "Echites scholaris" L. Mant., "Pala scholaris" L. Roberty)। এর আদি নিবাস ভারতীয় উপমহাদেশ ও দক্ষিণ-পূর্ব এশিয়ায়। ক্রান্তীয় অঞ্চলের এই গাছটি বাংলাদেশসহ ভারতীয় উপমহাদেশের সর্বত্র জন্মে। আর্দ্র, কর্দমাক্ত, জলসিক্ত স্থানে ছাতিম বেশি জন্মে। ছাতিম মূলাবর্তে সাতটি পাতা এক সঙ্গে থাকে বলে সংস্কৃত ভাষায় একে 'সপ্তপর্ণ' বা 'সপ্তপর্ণা' নামে ডাকা হয়। ছাতিম গাছ হল পশ্চিমবঙ্গের রাজ্য উদ্ভিদ।
ছাতিম গাছ ৪০ মিটার পর্যন্ত লম্বা হয়। বহুশাখা বিশিষ্ট গাছটির ছাল গন্ধহীন, অসমতল ও ধূসর। ছাতিম পাতার উপরের দিক চকচকে আর তলার দিক ধূসর থাকে। এর শাখা পত্রমূলাবর্ত বিশিষ্ট। ১০ থেকে ১৫ সে. মি. লম্বা পাতা একই মূলাবর্তে ৪ থেকে ৭ টা পর্যন্ত থাকে। শাখার শীর্ষে সবুজ মেশানো সাদা রংয়ে থোকায় থোকায় ক্ষুদ্রাকৃতি ফুল ফোঁটে। ৩০ থেকে ৬০ সে.মি. লম্বা সরু ফল এক বৃন্তে সাধারণতঃ দুটো ক’রে ঝুলে থাকে। ছাতিমের বীজ লম্বাটে ডিম্বাকার, কিনারায় আঁশ থাকে আর শেষ প্রান্তে এক গোছা চুল থাকে। ছাতিম গাছের অভ্যন্তরে দুধের মতন সাদা এবং অত্যন্ত তেতো কষ প্রচুর পরিমাণে থাকে।
ছাতিম গাছের আদি নিবাস নিম্নোক্ত অঞ্চলসমূহে রয়েছে:
এছাড়া অন্যান্য অনেক ক্রান্তীয় এবং উপক্রান্তীয় অঞ্চলেও গাছটি পরবর্তীতে বিস্তার লাভ করেছে। এটি পশ্চিমবঙ্গের 'প্রাদেশিক বৃক্ষ'রূপে ঘোষিত হয়েছে।
ছাতিমের কষ অনেকে ওষুধরূপে ঘা বা ক্ষতে লাগিয়ে থাকেন। ছাতিম গাছের বাকল বা ছাল শুকিয়ে নিয়ে ওষুধের কাজে ব্যবহার করা হয়। দীর্ঘস্থায়ী অতিসার এবং আমাশয়ে এটি অত্যন্ত উপকরী। জ্বর ধীরে ধীরে নামায় বলে ম্যালেরিয়াতেও উপকারী। অন্যান্য ওষুধে জ্বর নামার সময় খুব ঘাম এবং পরে যে দুর্বলতা হয়, ছাতিমে তা হয় না। চর্মরোগেও ছাতিম ফলপ্রদ। স্নায়ুর শক্তিসূত্রে অসাড়তা আনে বলে রক্তের চাপ কমাতে ছাতিম উপকারী। কিছু পরীক্ষায় দেখা গেছে যে অ্যাণ্টিবায়োটিক কোন গুণ বা শারীরিক ক্রিয়ার সাহায্য করার কোন শক্তি ছাতিমের নেই।
ছাতিম গাছের কাঠ পেন্সিল তৈরির পক্ষে উপযুক্ত। ছাতিমের কাঠ দিয়ে খুব সাধারণ মানের আসবাবপত্র, প্যাকিং কেস, চায়ের পেটি, পেনসিল এবং দেশলাইযের কাঠি তৈরী হয়। পুরাকালে ছাতিমের কাঠ দিয়ে শিশুদের লেখার জন্য তক্তা বানান হত। মনে করা হয় সেই কারণেই বৈজ্ঞানিক নামে “এলস্টোনিআ”-এর পর “স্কলারিস” কথাটি যোগ করা হয়েছে। ছাতিমের হালকা কাঠ দিয়ে শ্রীলঙ্কায় কফিন বানানো হয়। ছাতিম গাছের মূলের কাছাকাছি অঞ্চলের কাঠ অনেক হালকা ও সাদা, এটি বোর্নিওতে জালের ভাসানী-খন্ডরূপে ব্যবহৃত হয়। এছাড়া এটি দিয়ে চামচ, কর্ক ইত্যাদি বানানো হয়।
দেব আনন্দ

দেব আনন্দ (, ; জন্মঃ ২৬ সেপ্টেম্বর, ১৯২৩ - মৃত্যুঃ ৩ ডিসেম্বর, ২০১১), বলিউডের চিরসবুজ অভিনেতা হিসেবে পরিচিত ছিলেন। তার পুরো নাম "ধরম দেবদত্ত পিশোরিমাল আনন্দ"। একাধারে তিনি ছিলেন তুখোড় নায়ক, চলচ্চিত্র নির্মাতা ও চলচ্চিত্র পরিচালক। ১৯৫০-এর দশক এবং ষাটের দশকে দেব আনন্দ হিন্দিভাষী তরুণীদের নিকট দারুণ জনপ্রিয় ছিলেন। তাঁকে বলা হতো ভারতের গ্রেগরি পেক।
১৯৪৬ সালে 'হাম এক হ্যায়' সিনেমার মাধ্যমে বলিউডের জগতে পা রাখেন দেব আনন্দ। ১৯৪৯ সালে তিনি নবকেতন ফিল্মস নামে ফিল্ম স্টুডিও প্রতিষ্ঠা করেন। তার বন্ধু গুরু দত্ত-এর নির্দেশিত জিদ্দি ছিল তার প্রথম বৃহত্তর সফল সিনেমা।
তার অভিনীত উল্লেখযোগ্য চলচ্চিত্রসমূহ:
৮৮ বছর বয়সে দেব আনন্দ মৃত্যুবরণ করেন। ৩ ডিসেম্বর, ২০১১ (আইএসটিঃ ৪ ডিসেম্বর, ২০১১) লন্ডনের একটি হোটেলে হৃদযন্ত্রের ক্রিয়া বন্ধজনিত কারণে তার এই মৃত্যু হয়।
চিরতা

চিরতা একটি ভেষজ উদ্ভিদ যা ভারতবর্ষের বিভিন্ন স্থান ও আশেপাশের দেশে প্রচুর জন্মে। জেসিএনেসি বর্গের অন্তর্গত এই গাছটির বৈজ্ঞানিক নাম Swertia chirayita (Roxb. ex Fleming) H. Karst.। হিন্দীতে এর নাম “চিরায়াতা”।
চিরতা বর্ষজীবি উদ্ভিদ। গাছটির গড় উচ্চতা প্রায় দেড় মিটার। গাছের পাতা কম-বেশি ১০ সে.মি. দীর্ঘ। পাতার অগ্রভাগ সূঁচালো। ফুল বৃন্তহীন, জোড়ায় জোড়ায় বিপরীতমুখী হয়ে ফোটে। ফুল হালকা সবুজের সঙ্গে গোলাপী মেশানো প্রত্যেক পাপড়ি লতিতে এক জোড়া সবুজ গ্রন্থি থাকে। ফল ৬ মি.মি. কিম্বা তারও বেশি লম্বা এবং ডিম্বাকৃতি। 
ফুলন্ত অবস্থায় পুরো গাছ তুলে শুকিয়ে নিয়ে ওষুধের কাজে ব্যবহার করা হয়। অত্যধিক তিক্ততা, জ্বর ও কৃমিনাশক শক্তি এবং পাচকতার গুণে চিরতা সারা ভারতে সুপ্রসিদ্ধ। ঔষধী গুণে, চিরতা জেন্টিয়ানা কুরুর অনুরূপ। জ্বর, অতিসার এবং দুর্বলতায় চিরতা খুব উপকারী। ম্যালেরিয়াতেও দেওয়া হয় কিন্তু চিরতার জ্বর কমানোর শক্তি পরীক্ষায় সম্প্রমাণিত নয়। এটি একটানা ১০-১৫ দিনের বেশি খাওয়া ঠিক না। কেননা এতে হিতের বিপরীত হতে পারে যেমন কিডনির সমস্যা ও যৌন সমস্যা হতে পারে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ২০০ মিটার

২০০৮ অলিম্পিক গেমসে পুরুষদের ২০০মিটার সবেগে দৌড়ানোর প্রতিযোগিতা আগস্টের ১৮ ও ২০ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ২০.৫৯সেকেন্ড (A মান) এবং ২০.৭৫সেকেন্ড (B মান)।
ফাইনালে উসেইন বোল্ট এক নতুন বিশ্ব রেকর্ড করেন ১৯.৩০সেকেন্ডে; শুধু তাই নয় তিনি অলিম্পিকে ২০০মিটার বিভাগে সবচেয়ে বেশি সময় পার্থক্যে (০.৫২সেকেন্ড; তবে ত্রুটির ফলে অপসৃত ব্যক্তির সময় ধরলে ০.৬৪সেকেন্ড) জেতেন (এর আগের রেকর্ড ছিল ওয়াল্টার টিউক্সবারির ১৯০০সালে প্রথম অলিম্পিক ২০০মিটার দৌড়ে করা ৬.০সেকেন্ডের।)
প্রতিযোগিতা শেষ হবার কয়েক মিনিটের মধ্যেই যখন ১৯.৯৫সেকেন্ডে তৃতীয় স্থান অধিকার করা ওয়ালেস স্পিয়ারমনকে নিজের লেন থেকে সরে যাবার ত্রুটির কারণে অপসৃত করা হয়। প্রথমে যুক্তরাষ্ট্রের পক্ষথেকে প্রতিবাদ দাখিল করা হলেও পরে ভিডিওতে যখন দেখা যায় স্পিয়ারমন বাস্তবিকই লেন উল্লঙ্ঘন করেছিলেন; শুধু তাই নয় ওলন্দাজ অ্যান্টিলিসের হয়ে প্রথমবার একই অলিম্পিকে দ্বিতীয় পদক জেতা রূপো জয়ী চুরান্ডি মার্টিনাও (১৯.৮২সেকেন্ড) হয়্ত একই ভুল করেছেন। সাথে সাথে যুক্তরাষ্ট্র মার্টিনার অপসরণ দাবী করে আপীল করে এবং এক ঘণ্টারও বেশি সময় ধরে আলাপ আলোচনার পর IOC এই দাবী মঞ্জুর করে। ফলে আমেরিকা রৌপ্য ও ব্রোঞ্জ দুটি পদকই পেয়ে যায়।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
প্রথম রাউন্ড অনুষ্ঠিত হয় ১৮ই আগস্ট। প্রত্যেক হিটের প্রথম তিনজন (Q) ও সবমিলিয়ে পরবর্তী সেরা আটজনকে (q) নিয়ে কোয়ার্টার ফাইনাল অনুষ্ঠিত হয়।
১৮ই আগস্ট কোয়ার্টার ফাইনাল অনুষ্ঠিত হয়। প্রত্যেক হিটের প্রথম তিন জন প্রতিযোগী (Q) ও সেইসঙ্গে সবমিলিয়ে পরবর্তী দ্রুততম চারজন প্রতিযোগী (q) সেমিফাইনালের যোগ্যতাঅর্জন করে।
আগস্টের ১৯ তারিখে সেমিফাইনাল অনুষ্ঠিত হয়। প্রত্যেক সেমিফাইনালের প্রথম চারজন প্রতিযোগী (Q) ফাইনালের যোগ্যতা অর্জন করে।
কিন্ডারগার্টেন

কিন্ডারগার্টেন শিশুদের প্রাক-বিদ্যালয় বা বিদ্যালয়-পূর্ব উপযোগী শিক্ষাপ্রতিষ্ঠান বিশেষ। এ শব্দটি জার্মান, যার অর্থ হচ্ছে "শিশুদের বাগান"। 'কিন্ডারগার্টেন' শব্দটি বিখ্যাত জার্মান শিশু-শিক্ষানুরাগী ব্যক্তিত্ব ফ্রেডরিখ ফ্রোয়েবল কর্তৃক সৃষ্ট হয়েছে। তিনি ১৮৩৭ সালে "ব্যাড ব্ল্যাংকেনবার্গে" শিশুদেরকে বাড়ী থেকে বিদ্যালয় পর্যন্ত গমন এবং খেলা ও প্রাতিষ্ঠানিক কর্মকাণ্ডে অংশগ্রহণের মাধ্যমে শিক্ষাগ্রহণের ধারণাকে কেন্দ্র করে এ শিক্ষা ব্যবস্থা প্রবর্তন করেন। তার উদ্দেশ্য ছিল, শিশুরা উপযুক্ত রক্ষণাবেক্ষনের মাধ্যমে প্রতিপালিত হবে এবং 'শিশুদের বাগান' হিসেবে কিন্ডারগার্টেনে বাগিচায় রোপিত চারাগাছের ন্যায় পরিচর্যা পাবে।
শিশুরা কিন্ডারগার্টেনে উপস্থিত হয়ে পারস্পরিক যোগাযোগ রক্ষা করাসহ একে-অপরের সাথে খেলাধুলা করবে এবং অন্যের সাথে স্বাচ্ছন্দ্যে উপযুক্ত কর্মকাণ্ডে অংশগ্রহণ করবে।
শ্রেণীকক্ষে একজন শিক্ষক বিভিন্ন ধরনের শিক্ষা উপকরণ সঙ্গে রাখবেন। অতঃপর উপকরণগুলোর বাস্তবমূখী কলা-কৌশল প্রয়োগের মাধ্যমে শিশুর মনোযোগ আকর্ষণ করবেন। উপযুক্ত ভাষা ও শব্দ ভাণ্ডার প্রয়োগের মাধ্যমে পড়বেন কিংবা শিক্ষার্থীকে পড়াতে উদ্বুদ্ধ করবেন। গণিত, বিজ্ঞানসহ সঙ্গীত, কলা, সামাজিক আচার-আচরণ শেখানোও তার প্রধান দায়িত্ব।
সাধারণতঃ শিশুরা তাদের অধিকাংশ সময় বাড়ীতেই অতিবাহিত করে। কিন্ডারগার্টেনে প্রবেশের পর পড়াশোনার পাশাপাশি তাদের রক্ষণাবেক্ষন, প্রতিপালন, নিয়ন্ত্রণ ইত্যাদি যাবতীয় ব্যবস্থাপনা কর্তৃপক্ষ গ্রহণ করেন। সাহায্য-সহযোগিতার দ্বার প্রশস্ত করে পরিবেশের সাথে শিশুকে খাঁপ খাওয়ানোর মাধ্যমে পিতা-মাতা বা অভিভাবককে উদ্বেগ-উৎকণ্ঠা থেকে রক্ষা করার আপ্রাণ প্রয়াস চালান কর্তৃপক্ষ।
খেলাধুলা এবং পারস্পরিক ক্রিয়া বা যোগাযোগের মাধ্যমে নিয়মিতভাবে সমজাতীয় শিশুদের মিলনক্ষেত্র হিসেবে এটি সুন্দর সুযোগ হতে পারে।
প্রাক-বিদ্যালয় হিসেবে কিন্ডারগার্টেনে সাধারণতঃ কোমলমতি শিক্ষার্থীর বয়সসীমা ৩ থেকে ৫ বছরের হয়ে থাকে। তাদের মনের মাঝে পারিবারিক পরিবেশই সর্বদা বিরাজমান থাকে। অনুকূল পরিবেশই তাদের শিক্ষাজীবনের মূল ভিত্তি। সাধারণতঃ শিক্ষাপ্রতিষ্ঠানে শিক্ষিকাদের সংখ্যাই বেশি থাকে। বেসরকারী শিক্ষাপ্রতিষ্ঠান বিধায় কর্তৃপক্ষ শিক্ষার্থীর মা, বাবা কিংবা শিক্ষার্থীর সহচরকে খণ্ডকালীন কিংবা পূর্ণকালীন চাকুরীর ব্যবস্থাও প্রদান করতে পারে।
অধিকাংশ দেশে বিদ্যালয়-পূর্ব শিক্ষা পদ্ধতিতে কিন্ডারগার্টেনকে শিশুর শৈশবকালীন শিক্ষার অংশ হিসেবে নেয়া হয়েছে। বিদ্যালয়-পূর্ব শিক্ষা ব্যবস্থায় শিক্ষার্থীর মানসিক গঠন ও উন্নয়ন সংক্রান্ত মাপকাঠি দেশে-দেশে ভিন্নতা রয়েছে। সাধারণতঃ বিদ্যালয়-পূর্ব শিক্ষাপদ্ধতিতে নিম্নলিখিত বিষয়াদির মাধ্যমে শিশুর মানসিক গঠন ও মেধা বিকাশকল্পে নজর দেয়া হয়।
পরিবারেই সাধারণতঃ শিশুরা বাবা-মায়ের সহযোগিতায় পড়তে ও লিখতে জানে। যে সকল শিশু পড়তে ও লিখতে জানতো তাদেরকে বিদ্যালয় গমনে নিরুৎসাহিত কিংবা বাঁধা-নিষেধ আরোপ করা হতো। পরবর্তীকালে কারখানায় কর্মরত নারীদের সুবিধার্থে কর্তৃপক্ষ অনেকবার চেষ্টা করেছিলেন শিশু বিদ্যালয় প্রতিষ্ঠা করার জন্যে।
১৮১৬ সালে স্কটল্যান্ডে "রবার্ট ওয়েন" নামীয় একজন দার্শনিক ও শিশু শিক্ষাবিদ নিউ ল্যানার্কে 'ইনফ্যান্ট স্কুল' বা শিশু বিদ্যালয় খোলেন। আরেকটি শিশু বিদ্যালয় "স্যামুয়েল ওয়াইল্ডারস্পিন" কর্তৃক লন্ডনে ১৮১৯ সালে প্রতিষ্ঠিত হয়েছিল।
কাউন্টেস "থেরেসা ব্রুন্সভিক" (১৭৭৫-১৮৬১) উপরের উদাহরণগুলোয় আকৃষ্ট হয়ে বুদাপেস্ট বা বুদা'য় নিজ বাড়ীতে ২৭ মে, ১৮২৮ সালে 'এঙ্গিয়েলকার্ট' বা পরীদের বাগান খোলেন। এ ধারণাটি তৎকালীন হাঙ্গেরীয়ান রাজতন্ত্রের মধ্যবিত্ত সমাজে ব্যাপক জনপ্রিয়তা পায় এবং অনুসরণ করে সর্বত্র ছড়িয়ে পড়ে।
বিনিময় ভারসাম্য

বিনিময় ভারসাম্য (ইংরেজি: Balance of Payments) হচ্ছে একটি দেশের সাথে বিশ্বের অপরাপর দেশগুলোর মধ্যে সংঘঠিত আর্থিক লেনদেনের হিসাবরক্ষণ ।
পণ্য ও সেবা আমদানি–রপ্তানির বিপরীতে পরিশোধিত অর্থ, আর্থিক মূলধন এবং তহবিল স্থানান্তর এই হিসাবের মধ্যে অর্ন্তভুক্ত । বিনিময় ভারসাম্য হিসাবসমূহ কোন দেশের একটি নির্দিষ্ট সময়ের, সাধারণত: এক বছরের, আন্তর্জাতিক লেনদেনের সারসংক্ষেপ এবং এটি একটি একক মুদ্রায়, সাধারণত সেই দেশের স্থানীয় মুদ্রায় প্রকাশ করা হয় । একটি দেশের তহবিলের উৎসসমূহ, যেমন রপ্তানী আয় বা বৈদেশিক ঋণ এবং বিনিয়োগ ইত্যাদি ধনাত্মক বা উদ্বৃত্ত উপাদান হিসেবে হিসাবভুক্ত হয় । তহবিলের ব্যবহার, যেমন আমদানি ব্যয় বা অন্যদেশে বিনিয়োগ ঋণাত্মক বা ঘাটতি উপাদান হিসেবে হিসাবভুক্ত হয় ।
বিনিময় ভারসাম্য হিসাবের সব উপাদান যখন অন্তর্ভুক্ত করা হয়, তার যোগফল অবশ্যই শুন্য হবে; তাতে সামগ্রিক ভাবে কোন উদ্বৃত্ত বা ঘাটতি থাকতে পারে না । উদাহরণস্বরূপ, একটি দেশ যদি রপ্তানির থেকে বেশি আমদানি করে, তবে তার বাণিজ্য ভারসাম্যে ঘাটতি দেখা দেবে বা বাণিজ্য ঘাটতি হবে । কিন্তু এই ঘাটতি অবশ্যই অন্যান্য উপায়ে পূরণ করতে হবে, সেটা হতে পারে বিদেশী বিনিয়োগ থেকে অর্জিত তহবিলের মাধ্যমে, কেন্দ্রীয় ব্যাংকের বৈদেশিকমুদ্রার রিজার্ভ খরচ করে, অথবা অন্য দেশ থেকে ঋণ গ্রহণ করে ।
সামগ্রিক বিনিময় ভারসাম্য হিসাবে সব ধরনের লেনদেন অন্তর্ভুক্ত করার পর যদিও সর্বদা ভারসাম্য বজায় থাকে, কিন্তু বিনিময় ভারসাম্যের স্বতন্ত্র উপাদানসমূহ যেমন চলতি হিসাব, মূলধন হিসাব (কেন্দ্রীয় ব্যাংকের রিজার্ভের হিসাব ব্যতীত), বা এ দুই এর সমষ্টিতে, ভারসাম্যহীনতা সম্ভব । মূলধন হিসাবের যোগফলের ভারসাম্যহীনতা উদ্বৃত্ত দেশে সম্পদের বৃদ্ধি ঘটাতে পারে, অন্যদিকে ঘাটতি দেশগুলি আরো ঋণগ্রস্থ হয়ে পড়ে । "বিনিময় ভারসাম্য" শব্দটি প্রায়ই এই সঙ্কলনটিকে নির্দেশ করে: একটি দেশের বিনিময় ভারসাম্য একটি নির্দিষ্ট পরিমাণে উদ্বৃত্ত হবে (একইঅর্থে, বিনিময় ভারসাম্য ধনাত্মক হবে) যখন তহবিল অর্জন (যেমন রপ্তানি পণ্য বিক্রি এবং বন্ড বিক্রি) তহবিলের ব্যয় থেকে সেই পরিমাণে বেশি হবে (যেমন আমদানিকৃত পণ্যের মূল্য পরিশোধ এবং বিদেশী বন্ড ক্রয়ের জন্য অর্থ পরিশোধ) । অন্যদিকে বিনিময় ভারসাম্যে ঘটতি হবে যদি (একইঅর্থে, বিনিময় ভারসাম্য ঋণাত্মক হবে) আগেরটির থেকে পরেরটি পরিমাণে বেশি হয় ।
রবিনা মুকিমার

রবিনা জালালি, বা রবিনা মুকিমার (জন্ম ৩রা জুলাই, ১৯৮৬ কাবুল, আফগানিস্তানে) একজন প্রাক্তন অলিম্পিক প্রতিযোগী যিনি ২০০৪ ও ২০০৮ অলিম্পিক গেমস ছাড়াও আরও ৩০টি আন্তর্জাতিক প্রতিযোগিতায় ১০০মিটার দৌড়ে আফগানিস্তানের প্রতিনিধিত্ব করেন।
মুসলিম মহিলাদের চিরাচরিত মস্তকআবরণী হিজাব পরে তিনি দৌড়ে অংশনিতেন, যা আন্তর্জাতিক ঔৎসুক্যের কারণ হয়। আরও একটি কারণ হল তিনি প্রথম দুজন আফগান মহিলার একজন, যিনি অলিম্পিক গেমসে আফগানিস্তানের প্রতিনিধিত্ব করেন। তিনি জুডোকা ফারিবা রেজাঈ-এর সাথে এথেন্সে অনুষ্ঠিত ২০০৪ গ্রীষ্মকালীন অলিম্পিকে অংশগ্রহণ করেন।
জালালিরা নয় ভাইবোন (সাত বোন ও দুই ভাই)। তার পিতা কম্পিউটার ব্যবসায়ী ছিলেন। এখন তিনি আফগান মহিলাদের সেলাই শেখানোর অলাভজনক সংস্থা চালান। তালিবান জমানায় জালালি বাড়িতেই পড়াশোনা করেন, কারণ সে সময় মেয়েদের বিদ্যালয় যাওয়া নিষিদ্ধ ছিল। ২০০১ সালের পর তিনি বিদ্যালয়ে ভর্তি হন। তালিবান শাসনকালের সম্পর্কে তিনি বলেন: “তালিবান শাসনে মহিলাদের কিছুই করার ছিলনা। বিদ্যালয়ে যাওয়া যেত না। খেলা যেত না, কিছুই করা করা যেত না। সর্বদা শুধু বাড়িতে থাকতে হত।”
মুকিমার মহিলাদের ১০০মিটারে প্রতিদ্বন্দ্বিতা করেন। হিটে আটজনের মধ্যে সপ্তম হয়ে তিনি প্রতিযোগিতা শেষ করেন ১৪.১৪সেকেন্ড সময়ে সোমালিয়ার ফার্তুন আবুকর ওমরের থেকে ০.১৫ সেকেন্ড আগে। প্রতিযোগিতাটিতে ১১.১৭সেকেন্ড সময়ে জয়ী হন জামাইকার ভেরোনিকা ক্যাম্পবেল। এই সময় মুকিমারের বয়স ছিল মাত্র ১৭ বছর। বাকি প্রতিযোগীদের মত এরোডাইনামিক পোষাকের বদলে তিনি “টি-শার্ট ও লম্বা সবুজ রঙের ট্র্যাক প্যান্ট” পরে দৌড়েছিলেন।
বেইজিং-এ অনুষ্ঠিত ২০০৮ অলিম্পিকে প্রথমে তার অংশগ্রহণ করার কথা ছিল না, কিন্তু জুন মাসে মেহবুবা আদিয়ার অনুশীলন কেন্দ্র ছেড়ে নরওয়েতে রাজনৈতিক আশ্রয় চাইলে, মুকিমার আফগান দলের সদস্যপদ গ্রহণ করেন। ২০০৮ অলিম্পিকে তিনি ১০০মিটার দৌড়ে প্রতিদ্বন্দ্বিতা করেন, ও প্রথম রাউন্ডে ১৪.৮০সেকেন্ড সময়ে অষ্টম স্থান অধিকার করেন। ফলে আর অগ্রসর হতে পারেননি।
"গার্ডিয়ান" তাকে অলিম্পিক আদর্শের সত্যিকারের প্রতিভূ বলে বর্ণনা করে বলে:
তিনি যুব ও মহিলা সমাজের অধিকারের দাবীতে নির্দলীয় হিসাবে নির্বাচনে প্রতিদ্বন্দ্বিতা করেন। তার প্রতিশ্রুতি ছিল নির্বাচনে জিতলে আফগানিস্তানে বিদ্যালয়স্তরে খেলাধুলার উন্নতিসাধন।
যদিও তিনি নির্বাচনে পরাজিত হন।
মঁসেরা পুজোল (দৌড়বীর)

মঁসেরা পুজোল (জন্ম ২৭শে এপ্রিল, ১৯৭৯ অ্যান্ডোরা লা ভেলাতে) একজন হেপ্টাথলিট যিনি অ্যান্ডোরার হয়ে আন্তর্জাতিক প্রতিযোগিতায় অংশগ্রহণ করে থাকেন।
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্ডোরার প্রতিনিধিত্ব করেন পুজোল। তিনি ১০০মিটার দৌড়ে অংশগ্রহণ করে হিটে ১২.৭৩সেকেন্ড সময়ে সপ্তম স্থান অধিকার করেন। ফলে আর অগ্রসর হতে পারেননি।
নিউট্রিনো

নিউট্রিনো () হচ্ছে বৈদ্যুতিক চার্জবিহীন, দুর্বল সক্রিয় ক্ষুদ্র পারমাণবিক কণা। ধারণা করা হয়, এই ক্ষুদ্র কণা অশূন্য ভরের কণা। পর্দাথের মধ্য দিয়ে এই কণা প্রায় অবিকৃতভাবে চলাচল করতে পারে। নিউট্রিনো অর্থ হচ্ছে 'ক্ষুদ্র নিরপেক্ষ কণা'। গ্রীক বর্ণ নিউ (ν) দিয়ে একে প্রকাশ করা হয়।
সেপ্টেম্বর ২০১১-তে গবেষকরা ঘোষণা করেন, নিউট্রিনো আলোক কণা থেকে দ্রুত বেগসম্পন্ন। নিউট্রিনো যদিও ভরহীন হয়, তাহলে আইনস্টাইনের তত্ত্ব অনুযায়ী তার গতি হবে আলোর গতির সমান, আর যদি ভর থাকে, তাহলে গতি হবে আলোর গতির চেয়ে কম। কিন্তু অপেরা পরীক্ষণের ফলাফলে দেখা যাচ্ছে যে নিউট্রিনোর গতি হলো আলোর গতির ১.০০০০২৫ গুণ (০.০০২৫ শতাংশ বেশি)। কিন্তু পরবর্তী সময়ে অবশ্য আরও সূক্ষ্ম পরীক্ষার মাধ্যমে নিশ্চিত হয়েছে যে এটা আসলে ভুল ছিল, যান্ত্রিক ত্রুটির কারণে পরীক্ষার ফলাফলেও সামান্য ত্রুটি ছিল। এর ফলে অপেরার প্রধানকে অপসারণও করা হয়।
যে প্রক্রিয়ায় নিউট্রিনো আলোর গতি ছাড়িয়ে যাচ্ছিল! ‘প্রজেক্ট অপেরা’ নামের এক বৈজ্ঞানিক প্রকল্পের অধীনে ইউরোপীয় পারমানবিক গবেষণা কেন্দ্র সাড়া জাগানো নিউট্রিনো আবিস্কারের পদক্ষেপ গ্রহণ করে। নিউট্রিনো আবিস্কারের ক্ষেত্রে গৃহীত এক পরীক্ষার প্রথম ধাপে সুইজারল্যান্ডের সিনক্রোটোন নামের একটি ভূগর্ভ যন্ত্রে প্রোটন কণা তৈরী করে তা গ্রাফাইটের ওপর নিক্ষেপ করা হয়। এতে প্রোটন কণাগুলি ভেঙে কিছু জটিল কণা তৈরী হয়, যেগুলি অল্প সময়ের মধ্যেই ক্ষয় হয়ে মিউয়ন এবং মিউ নিউট্রিনো তৈরী করে। এ কণাগুলিকে তখন লোহার ওপর নিক্ষেপ করা হয়। এতে মিউয়ন নিউট্রিনো বাদে অন্য সব কণা প্রতিফলিত বা শোষিত হয়। মিউয়ন নিউট্রিনোগুলি পৃথিবীর মাটি-পাথর ভেদ করে প্রায় ৭৫০কিলোমিটার দূরে ইতালিতে পৌঁছায়। অপেরা পরীক্ষণের ফলাফলে দেখা যাচ্ছে যে, এ সময় নিউট্রিনোর গতি ছিল আলোর গতির অন্ততঃ আলোর গতির ১.০০০০২৫ গুণ (০.০০২৫ শতাংশ বেশি) অর্থাৎ ৬০ ন্যানো সেকেন্ড অধিক দ্রুত। উল্লেখ্য, আজ থেকে শতাধকি বছর আগে প্রখ্যাত জার্মান পদার্থ বিজ্ঞানী আলবার্ট আইনস্টাইন তাঁর আবিস্কৃত বিখ্যাত সমীকরণ E= MC2  (Theory of Special Relativity বা ‘বিশেষ আপেক্ষিক তত্ত¡’) এর আলোকে ঘোষণা করেছিলেন যে, “আলোর চেয়ে দ্রুতগতির আর কিছু নেই”। (তথ্য সূত্রঃ https://www.linkedin.com/post/edit/6639465566786674688/)।
২০১৫ সালে পদার্থবিজ্ঞানে নোবেল পুরস্কার যায় নিউট্রিনো গবেষণার জন‍্য। বিজয়ী বিজ্ঞানীরা হলেন, জাপানের তাকাআকি কাজিতা ও কানাডার আর্থর বি. ম্যাকডোনাল্ড। নিউট্রিনো সম্পর্কে বিদ্যমান রহস্যের সমাধানের জন্য তাদের এ পুরস্কারে ভূষিত করা হয় বলে বার্তা সংস্থা এএফপির খবরে জানানো হয়েছে। কাজিতা ও ম্যাকডোনাল্ডের নোবেল পাওয়ার বিষয়ে রয়েল সুইডিশ অ্যাকাডেমি অব সায়েন্সের পক্ষ থেকে বলা হয়েছে, নিউট্রিনোর ভর নির্ণয়ে তাদের কাজের স্বীকৃতিস্বরূপ এ পুরস্কার দিয়ে সম্মানিত করা হয়েছে। পদার্থের অধিকতম অন্তর্নিহিত কর্মকাণ্ড সম্পর্কে আমাদের ধারণা এ আবিষ্কার পরিবর্তন করে দিয়েছে। এ আবিষ্কারে বিশ্বব্রহ্মাণ্ডের ইতিহাস, গঠন ও ভবিষ্যৎ সম্পর্কে প্রচলিত ধারণার পরিবর্তন নিয়ে আসবে বলেও জুরি বোর্ড আশা প্রকাশ করেছে।
অ্যানি খাচিকেয়ান

অ্যানি খাচিকেয়ান () (জন্ম ১৬ই মার্চ, ১৯৯১) একজন দৌড়বীর যিনি আর্মেনিয়ার হয়ে আন্তর্জাতিক ক্ষেত্রে প্রতিদ্বন্দ্ব্বিতা করেন। তিনি ১০০মিটারে আন্তর্জাতিক জুনিয়ার রেকর্ডধারী।
খাচিকেয়ান বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আর্মেনিয়ার প্রতিনিধিত্ব করেন। তিনি ১০০মিটার বিভাগে অংশ নিয়ে হিটে ষষ্ঠ স্থান অধিকার করায় আর এগোতএ পারেননি। তার সময় ১২.৭৬সেকেন্ড।
বুড়িমারী স্থল বন্দর

বুড়িমারী স্থলবন্দর, বাংলাদেশ স্থলবন্দর কর্তৃপক্ষের নিজস্ব ব্যবস্থাপনায় পরিচালিত একটি অন্যতম স্থলবন্দর হিসাবে পরিচিত। এটি রংপুর বিভাগের লালমনিরহাটের পাটগ্রাম উপজেলা অবস্থিত। এর অপরদিকে ভারতের পশ্চিমবঙ্গ রাজ্যের মেখলিগঞ্জ মহাকুমার চেংড়াবান্ধা এলসিএস রয়েছে।
লালমনিরহাট জেলার পাটগ্রাম উপজেলার ৮নং বুড়িমারী ইউনিয়নের বুড়িমারী সীমান্তে এই স্থল বন্দরটি অবস্থিত। পাটগ্রাম থেকে এর দূরত্ব ১২ কিলোমিটার, লালমনিরহাট থেকে প্রায় ৯৫ কিলোমিটার এবং রংপুর থেকে প্রায় ৯৩ কিলোমিটার উত্তরে। বুড়িমারী স্থলবন্দর হতে রাজধানী ঢাকার দূরত্ব প্রায় ৪০০ কিলোমিটার এবং ভুটানের ফুন্টসলিং এর দূরত্ব প্রায় ১০৮ কিলোমিটার।
ভারত, ভুটান এবং নেপালের সাথে স্থল পথে মালামাল আমদানী ও রপ্তানির সুবিধার জন্য এই বুড়িমারী এলাকার জিরো পয়েন্টে শুল্ক স্টেশনটি ১৯৮৮ খ্রিষ্টাব্দে চালু করা হয়। ১২ জানুয়ারি ২০০২ তারিখ বুড়িমারী শুল্ক স্টেশনকে স্থলবন্দর ঘোষণা করা হয় এবং ০৯ এপ্রিল ২০১০ তারিখ বন্দরের অপারেশনাল কার্যক্রম শুরু হয়।
এই বন্দর দিয়ে ভারত, ভুটান ও নেপাল থেকে কয়লা, কাঠ, টিম্বার, পাথর, সিমেন্ট, চায়না ক্লে, বল ক্লে, কোয়ার্টজ, রাসায়নিক সার, কসমেটিক সামগ্রী, পশু খাদ্য, বিভিন্ন ধরনের ফলমূল, পিঁয়াজ, রসুন, আদা, চাল, ডাল, গম, বিভিন্ন ধরনের বীজ, তামাক ডাটা প্রভৃতি মালামাল আমদানী করা হয়। বাংলাদেশ থেকে রপ্তানি করা হয় ইলিশ মাছ, মেলামাইনের তৈরি বাসনপত্র এবং ঔষধসহ কতিপয় মালামাল।
ব্রেন্ডন ক্রিশ্চিয়ান

ব্রেন্ডন কাইল আকীম ক্রিশ্চিয়ান (জন্ম ১১ই ডিসেম্বর ১৯৮৩ অ্যান্টিগুয়াতে) একজন অ্যান্টিগুয়া ও বার্বুডার দৌড়বীর। তিনি ২০০মিটার বিভাগে বিশেষজ্ঞ। তার পিতা ডোনাল্ড ক্রিশ্চিয়ান মন্ট্রিয়লে অনুষ্ঠিত ১৯৭৬ গ্রীষ্মকালীন অলিম্পিকে সাইক্লিস্ট হিসাবে প্রতিদ্বন্দ্বিতা করেন। ব্রেন্ডন ১০০মিটারে ব্যক্তিগত সেরা ১০.১১সেকেন্ড সময় করেন ২০০৪ সালের মে মাসে কলেজ স্টেশনে। সেসময় এটি জাতীয় রেকর্ড ছিল। ৪ x ১০০মিটার রিলেতে ৩৯.৯০সেকেন্ডের জাতীয় রেকর্ড এখনো তার দখলে।
২০০২ বিশ্ব জুনিয়র চ্যাম্পিয়নশিপে ২০০মিটারে তিনি রূপো জেতেন, আর ১০০মিটারে তিনি ষষ্ঠ হন। এরপর ২০০৪ গ্রীষ্মকালীন অলিম্পিকে পুরুষদের ২০০মিটারে তিনি কোয়ার্টার ফাইনালিস্ট, এবং ২০০৬ কমনওয়েল্থ গেমসে একই বিভাগে তিনি সেমিফাইনালে পৌঁছান।
২০০৭ প্যান আমেরিকান গেমসে ১০০মিটারে তিনি ব্রোঞ্জ ও ২০০মিটারে সোনা জেতেন। এর কিছু পরেই, ২০০৭ বিশ্ব চ্যাম্পিয়নশিপে তিনি উভয় বিভাগেই সেমিফাইনালে পৌঁছান। সেখানে, ২০০মিটার বিভাগে ২০.২৩সেকেন্ড সময় করে জাতীয় রেকর্ড গড়েন।
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন ব্রেন্ডন। ২০০মিটারের হিটে তিনি ২০.৫৮সেকেন্ড সময়ে অ্যারন আর্মস্ট্রং-এর পর দ্বিতীয় হন। দ্বিতীয় রাউন্ডে তিনি আরও ভাল সময় করে ২০.২৬সেকেন্ডে চুরান্ডি মার্টিনা ও ক্রিস্টফ বেয়েন্সকে হারিয়ে প্রথম হন। সেমিফাইনালে ২০.২৯সেকেন্ডে পঞ্চম হয়ে ফাইনালে প্রতিদ্বন্দ্বিতার সুযোগ হারান।
প্রথম চন্দ্রগুপ্ত

প্রথম চন্দ্রগুপ্ত (রাজত্বকাল ৩১৯-৩৩৫ খ্রিষ্টাব্দ) প্রথম গুপ্ত সম্রাট ছিলেন।
প্রথম চন্দ্রগুপ্ত গুপ্ত মহারাজা শ্রীগুপ্তের পৌত্র এবং ঘটোৎকচগুপ্তের পুত্র ছিলেন। পিতার মৃত্যুর পর তিনি "মহারাজাধিরাজ" উপাধি গ্রহণ করে সিংহাসনে আসীন হন। তিনি কুমারদেবী নামক একজন লিচ্ছবি রাজকুমারীকে বিবাহ করেন। তার পুত্র সমুদ্রগুপ্তের একটি স্বর্ণমুদ্রায় প্রথম চন্দ্রগুপ্ত ও কুমারদেবীর প্রতিকৃতি এবং তার পাশে লিচ্ছবিগণের নাম উৎকীর্ণ রয়েছে। আলেকজান্ডার কানিংহাম গয়া জেলা থেকে এই স্বর্ণমুদ্রা আবিষ্কার করেন। বর্ধমান জেলার মসাগ্রাম থেকে প্রথম চন্দ্রগুপ্তের একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে। প্রথম চন্দ্রগুপ্তের রাজ্য প্রয়াগ অবধি প্রসারিত ছিল বলে মনে করা হয়।
কেপলার-২২বি

কেপলার-২২বি সৌরজগৎের বাইরের একটি বহির্গ্রহ যা ২০১১ খ্রিষ্টাব্দে আবিষ্কৃত হয়। জ্যোতির্বিজ্ঞানীদের মতে নানা বৈশিষ্ট্যে এই গ্রহটি পৃথিবীর মতো এবং মনুষ্যবাসের উপযোগী। এর অবস্থান পৃথিবী থেকে ছয়শত আলোকবর্ষ দূরে। গ্রহটি স্বীয় সূর্যকে (নক্ষত্র) প্রদক্ষিণ করতে ২৯০ দিন সময় নেয়। ৫ ডিসেম্বর ২০১১ তারিখে নাসার কেপলার স্পেস টেলিস্কোপ পরিচালনার সাথে জড়িত জ্যোতির্বিজ্ঞানীরা এই গ্রহটি আবিষ্কারের ঘোষণা দেন।
কেপলার স্পেস টেলিস্কোপের মাধ্যমে গ্রহটির সন্ধান পাওয়া গেছে বলে এর নামাকরণ করা হয় “কেপলার-২২বি”। গ্রহটি আয়তনে পৃথিবীর ২.৪ গুণ বড়। ভূপৃষ্ঠে এর গড় তাপমাত্রা প্রায় ২২° সেন্টিগ্রেড বা ৭২° ফারেনহাইট; অর্থাৎ পৃথিবীর নাতিশীতোষ্ণমণ্ডলের বসন্তকালীন তাপমাত্রার সমতূল্য। জ্যোতির্বিজ্ঞানীরা আরো ধারণা করছেন এর উপরিপৃষ্ঠে তরল পানি রয়েছে যা প্রাণ সৃষ্টির জন্য জরুরী। তবে গ্রহটি পৃথিবীর মতো কঠিন, নাকি নেপচুনের মতো বাষ্পীয় তা এখনো নিরূপণ করা সম্ভব হয় নি। জানা না গেলেও বিষয়টি নিয়ে গবেষণা অব্যাহত আছে।
অ্যাপোলো কর্মসূচি

অ্যাপোলো মহাকাশ অভিযান কর্মসূচি মার্কিন যুক্তরাষ্ট্রের মহাকাশ সংস্থা নাসা পরিচালিত একাধিক মহাকাশ অভিযানবিশিষ্ট একটি কর্মসূচির নাম। এই প্রকল্পের "অ্যাপোলো ১১" অভিযানের মাধ্যমেই চাঁদে প্রথম মানুষের পদার্পণ ঘটে। মার্কিন রাষ্ট্রপতি জন এফ. কেনেডির পরিকল্পনায় ১৯৬১ সালের ২৫শে মে থেকে এই অভিযান কর্মসূচির শুরু হয়। এই প্রকল্পের ৫টি মহাকাশযান চাঁদে সফলভাবে অবতরণ করে। এই কর্মসূচি থেকেই চাঁদে ১২ জন মানুষের পা পড়েছে।
১৯৬১ থেকে ১৯৭২ সাল পর্যন্ত চালানো হয়েছে বিখ্যাত এই মহাকাশ অভিযান কর্মসূচি। এই মহাকাশ কর্মসূচির অন্তর্গত "অ্যাপোলো ১১" অভিযানের মহাকাশচারীরা ১৯৬৯ সালের ২০শে জুলাই তারিখে চাঁদে অবতরণ করে। "অ্যাপোলো ১৭" মহাকাশযানটি চাঁদে অবতরণ করা সর্বশেষ মনুষ্যবাহী মহাকাশযান।
মারকিউরি প্রোজেক্ট-এর পরবর্তীতে ১৯৬০ দশকের প্রথম দিকে আইজেনহাওয়ার প্রশাসনকালে অ্যাপোলো কর্মসূচির পরিকল্পনা করা হয়। মারকিউরি ক্যাপসুল একটি সীমিত পৃথিবী প্রদক্ষিনকারী মিশনে কেবলমাত্র একটি মহাকাশচারী বহন করতে পারত, অন্যদিকে অ্যাপোলো-এর বহন ক্ষমতা ছিল তিন জন। সম্ভাব্য মিশনের মধ্যে ছিল মহাকাশ স্টেশনে যাত্রী বহন, চন্দ্রকেন্দ্রিক ভ্রমণ এবং ক্রমান্বয়ে মানুষের চন্দ্রে অবতরণ।
তৎকালীন নাসার পরিচালক অ্যাব সিলভারস্টেইন সূর্য, আলো এবং সংগীতের গ্রিক দেবতার নাম অনুসারে কর্মসূচিটির নাম রেখেছিলেন - অ্যাপোলো। উনি পরবর্তীতে বলেন, "নিজের সন্তানের নাম রাখার মতো করেই আমি মহাকাশযানটির নাম দেই।" ১৯৬০ দশকের প্রথম দিকে সিলভারস্টেইন এক সন্ধ্যায় ঘরে বসে এই নামটি নির্ধারণ করেন কারণ তিনি মনে করেছিলেন, "অ্যাপোলো-এর সূর্যের চারিদিকে রথযাত্রা প্রস্তাবিত কর্মসূচির বৃহত্তর মাত্রার জন্যে উপযোগী।"
In July 1960, NASA Deputy Administrator Hugh L. Dryden announced the Apollo program to industry representatives at a series of Space Task Group conferences. একটি mission module cabin ও একটি আলাদা command module(piloting and reentry cabin), এবং একটি "propulsion and equipment module।" On August 30, a feasibility study competition was announced, and on October 25, three study contracts were awarded to General Dynamics/Convair, General Electric, and the Glenn L. Martin Company. Meanwhile, NASA performed its own in-house spacecraft design studies led by Maxime Faget, to serve as a gauge to judge and monitor the three industry designs.
মুক্ত বাণিজ্য অঞ্চল

মুক্ত বাণিজ্য অঞ্চল বা রপ্তানি প্রক্রিয়াকরণ অঞ্চল (ইংরেজি: Free Trade Zone (FTZ) বা Export Processing Zone (EPZ)) একটি বিশেষ অর্থনৈতিক অঞ্চল। এমন একটি এলাকা যেখানে শুল্ক কর্তৃপক্ষের হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন, এবং পুন:রপ্তানি করা যায়। এটি বিদেশী বাণিজ্য অঞ্চল নামেও পরিচিত, এবং পূর্বে একে বিনামূল্যের বন্দর বলা হতো। শুধুমাত্র যখন সেসব পণ্য যেদেশে ওই বাণিজ্য অঞ্চল অবস্থিত সেখানকার ক্রেতাদের কাছে বিক্রির জন্য নেয়া তখন তার ওপর প্রযোজ্য হারে শুল্ক ধার্য হয়। মুক্ত বাণিজ্য অঞ্চলগুলো সাধারণত: বাণিজ্যের জন্য ভৌগলিকভাবে সুবিধাজন স্থান, যেমন: প্রধান সমুদ্রবন্দর, আন্তর্জাতিক বিমানবন্দর, এবং জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কিছু দেশ বাণিজ্য বাধাসমূহ কমাতে বা দূর করতে সম্মত হয়েছে।
চন্দ্রশেখর আজাদ

চন্দ্রশেখর তিওয়ারি (২৩ জুলাই ১৯০৬ - ২৭ ফেব্রুয়ারি ১৯৩১; চন্দ্রশেখর আজাদ নামেই পরিচিত) ভারতের স্বাধীনতা আন্দোলনের একজন বিপ্লবী ছিলেন। বিপ্লবী ভগৎ সিংয়ের আদর্শিক গুরু হিসেবে চন্দ্রশেখর আজাদের পরিচয় আছে।
আজাদ মধ্যপ্রদেশের আলিরাজপুর জেলার ভাওরা গ্রামে ১৯০৬ সালের ২৩ জুলাই জন্মগ্রহণ করেন। তার পূর্বপুরুষরা কানপুরের কাছাকাছি বদারকা গ্রামে বাস করতেন।
গান্ধীর দ্বারা পরিচালিত ১৯২২ সালে অসহযোগ আন্দোলন স্থগিত হওয়ার পর, আজাদ বিপ্লবী হয়ে ওঠেন। তিনি তরুণ বিপ্লবী মনমোহননাথ গুপ্তের সাথে সাক্ষাৎ করেন, যিনি তাকে রামপ্রসাদ বিসমিলের সাথে পরিচয় করিয়েছিলেন, যিনি হিন্দুস্তান রিপাবলিকান এ্যসোসিয়েশনের (এইচআরএ) বিপ্লবী সংগঠন গঠন করেছিলেন। এরপর তিনি এইচআরএর সক্রিয় সদস্য হন এবং এইচআরএর জন্য তহবিল সংগ্রহ করতে শুরু করেন।
বেশিরভাগ তহবিল সংগ্রহ করা হতো সরকারি সম্পত্তি ডাকাতির মাধ্যমে। কংগ্রেসের সদস্য হওয়া সত্ত্বেও, মতিলাল নেহরু নিয়মিত আজাদকে সমর্থন করতেন ও অর্থ প্রদান করতেন।।
চন্দ্রশেখর আজাদ ১৯৩১ সালের ২৭ ফেব্রুয়ারি এলাহাবাদে আলফ্রেড পার্কে মারা যান। একটি অজ্ঞাত পরিদর্শক তাকে বলেছিল, পুলিশ তাকে পার্কে ঘিরে রেখেছিল। তিনি নিজেকে এবং সুখদেব রাজকে রক্ষা করার জন্য আহত হন এবং তিন পুলিশ সদস্যকে হত্যা করেন। তার কর্মকাণ্ডে সুখদেব রাজাকে পালিয়ে যেতে পারে। তিনি নিজের শেষ বুলেট দিয়ে নিজেকে গুলি করে হত্যা করেছিলেন। চন্দ্র শেখর আজাদের কর্ট পিস্তল এলাহাবাদ জাদুঘরে প্রদর্শিত হয়।
বাংলাদেশের সংসদ সদস্য

বাংলাদেশের সংসদ সদস্য বা এমপি হলেন বাংলাদেশের সর্বোচ্চ আইন প্রণয়নকারী প্রতিষ্ঠান জাতীয় সংসদের একজন সদস্য। সাধারণত তিনি জনগণের প্রত্যক্ষ ভোটে নির্বাচিত হয়ে থাকেন। তবে নারীদের জন্য পরোক্ষভাবে সংসদ সদস্য মনোনীত হওয়ার রেওয়াজ প্রচলিত রয়েছে। সংসদ সদস্যকে কখনো কখনো “সাংসদ” হিসাবে অভিহিত করা হয়ে থাকে। সংসদ সদস্যকে ইংরেজিতে 'মেম্বার অব পার্লামেন্ট' (এমপি) বলা হয়। বাংলাদেশে এক কক্ষবিশিষ্ট সংসদীয় স্তর বিরাজমান। এককক্ষ বিশিষ্ট এই আইনসভার সদস্য সংখ্যা ৩৫০; যার মধ্যে ৩০০ জন সংসদ সদস্য জনগণের প্রত্যক্ষ ভোটে নির্বাচিত হয়ে থাকেন এবং অবশিষ্ট ৫০টি আসন নারীদের জন্য সংরক্ষিত। সংরক্ষিত আসনের নারী সদস্যগণ নির্বাচিত ৩০০ সংসদ সদস্যের ভোটে (পরোক্ষ নির্বাচন পদ্ধতিতে) নির্বাচিত হন। সংসদ সদস্যদের মেয়াদকাল ৫ বছর।
বাংলাদেশের সংবিধানের ৬৬ অনুচ্ছেদ অনুযায়ী জাতীয় সংসদের সদস্যতা লাভের জন্য বাংলাদেশের নাগরিক হওয়াসহ বয়সসীমা অবশ্যই ২৫ বছরের উর্ধ্বে হতে হবে। তবে ব্যক্তি যদি দ্বৈত নাগরিকত্ব লাভ করেন, তাহলেও তিনি সংসদ সদস্য হবার যোগ্যতা অর্জন করতে পারবেন না। বাংলাদেশের জাতীয় সংসদে ৩০০ জন সংসদ সদস্য রয়েছেন যারা জনগণের সরাসরি ভোটাধিকার প্রয়োগের মাধ্যমে নির্বাচিত। নারী কোটায় মনোনীত নারী সংসদ সদস্যের সংখ্যা পঞ্চাশ। দলীয় মানদণ্ডে মহিলা সংসদ সদস্যের কোটা নির্ধারিত হয়। একজন ব্যক্তি একাধিক সদস্য পদ লাভ করতে পারবেন না। যদি তিনি একাধিক স্থান থেকে নির্বাচিত হন, তাহলে একটি আসনের সদস্য হিসেবে তিনি থাকবেন। বাকী আসনগুলোয় পরবর্তীতে উপ-নির্বাচন অনুষ্ঠিত হবে।
ওয়েস্টমিনিস্টার রীতি অনুযায়ী সংসদের স্পীকারের ডান পাশে সরকারী দলের সদস্যদের জন্য আসন বরাদ্দ করা হয়। বিরোধী দলীয় সংসদ সদস্যদের জন্য আসন বণ্টন করা হয় স্পীকারের বাম পার্শ্বে। সংসদ সদস্য হিসেবে যারা জ্যেষ্ঠ অর্থাৎ আগেও সংসদ সদস্য হিসেবে নির্বাচিত হয়ে সংসদ সদস্যের দায়িত্ব পালন করেছেন তাদের সাধারণত সামনের সারিতে আসন দেয়া হয়। বাংলাদেশের জাতীয় সংসদে প্রত্যেক সংসদ সদস্যের জন্য পৃথক ও নির্ধারিত আসন রয়েছে।
সংসদ সদস্য নিয়মিতভাবে জাতীয় সংসদের অধিবেশনে যোগ দেবেন এবং জাতীয় সংসদের কার্যবিধি অনুযায়ী স্বীয় দায়িত্ব পালন করবেন। তিনি একনাগাড়ে ৯০ দিন অনুপস্থিত থাকলে তার সদস্যপদ হারাবেন। একজন সংসদ সদস্য আইন প্রণয়নের উদ্দেশ্যে যথাযথ পদ্ধতি অবলম্বনপূর্বক বিল উত্থাপন করতে পারবেন এবং তিনি অন্য কোন সংসদ সদস্য কর্তৃক উত্থাপিত বিলের ওপর ভোট দিতে পরবেন। ১৫ দিনের নোটিশ সাপেক্ষে তিনি জাতীয় সংসদের অধিবেশনে আনুষ্ঠানিকভাবে প্রশ্ন উত্থাপন করতে পারবেন। স্পীকারের অনুমোদনসাপেক্ষে তিনি জনগুরুত্বপূর্ণ বিষয়ে দৃষ্টি আকর্ষণমূলক বক্তব্য প্রদান করতে পারবেন।
একজন সংসদ সদস্য ৫ বছরের জন্য নির্বাচিত হয়ে থাকেন। নির্বাচিত হওয়ার পর পরই তাকে জাতীয় সংসদের সদস্য হিসাবে শপথ গ্রহণ করতে হয়। পদত্যাগ, মৃত্যু বা অভিশংসনে কারণে সদস্যপদ শূন্য হলে উপ-নির্বাচনের মাধ্যমে তা পূরণের রেওয়াজ আছে। কার্যকালে তিনি নিজ দল থেকে পদত্যাগ করলে সদস্যপদ হারাবেন। এছাড়া তিনি স্বীয় দল কর্তৃক উত্থাপিত বিলের বিরূদ্ধে ভোট দিলেও সদস্যপদ হারাবেন।
বাংলাদেশের পদমর্যাদা ক্রম অনুযায়ী সংসদ সদস্যদের পদমর্যাদা ১২ নম্বরে অবস্থিত।